**DĖL ROKIŠKIO RAJONO SAVIVALDYBĖS TARYBOS NARIO DELEGAVIMO Į PANEVĖŽIO TERITORINĖS LIGONIŲ KASOS STEBĖTOJŲ TARYBĄ**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 35 punktu, Lietuvos Respublikos sveikatos draudimo įstatymo 35 straipsnio 1 dalimi, Rokiškio rajono savivaldybės taryba nusprendžia:

1. Deleguoti Rokiškio rajono savivaldybės tarybos narį/ę į Panevėžio teritorinės ligonių kasos stebėtojų tarybą iki tarybos nario įgaliojimų nutraukimo.

2. Pripažinti netekusiais galios:

2.1. Rokiškio rajono savivaldybės tarybos 2022 m. gegužės 26 d. sprendimą Nr. TS-145 „Dėl Rokiškio rajono savivaldybės tarybos nario delegavimo į Panevėžio teritorinės ligonių kasos stebėtojų tarybą“;

2.2. Rokiškio rajono savivaldybės tarybos 2015 m. rugpjūčio 28 d. sprendimą Nr. TS-178 „Dėl Rokiškio rajono savivaldybės tarybos nario delegavimo į Panevėžio teritorinės ligonių kasos stebėtojų tarybą“;

2.3. Rokiškio rajono savivaldybės tarybos 2007 m. gegužės 25 d. sprendimą Nr. TS-7.91 „Dėl Rokiškio rajono savivaldybės tarybos atstovo į Panevėžio teritorinės ligonių kasos stebėtojų tarybą“;

2.4. Rokiškio rajono savivaldybės tarybos 2004 m. gegužės 28 d. sprendimą Nr. 117 „Dėl Rokiškio rajono savivaldybės tarybos atstovo į Panevėžio teritorinės ligonių kasos stebėtojų tarybą“;

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

 PATVIRTINTA

 Rokiškio rajono savivaldybės mero

 2023 m. balandžio 7 d. potvarkiu

 Nr. MV-17

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS NARIO DELEGAVIMO Į PANEVĖŽIO TERITORINĖS LIGONIŲ KASOS STEBĖTOJŲ TARYBĄ**

**AIŠKINAMASIS RAŠTAS**

*2023 m. rugsėjo 28 d.*

Projekto rengėjas – Rokiškio rajono savivaldybės administracijos savivaldybės gydytoja Evelina Grėbliauskienė.

Pranešėjas komitetų ir Tarybos posėdžiuose – Rokiškio rajono savivaldybės administracijos savivaldybės gydytoja Evelina Grėbliauskienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Deleguoti Rokiškio rajono savivaldybės tarybos narį/ę į Panevėžio teritorinės ligonių kasos stebėtojų tarybą iki tarybos nario įgaliojimų nutraukimo ir pripažinti netekusiais galios Rokiškio rajono savivaldybės tarybos priimtus sprendimus susijusius su savivaldybės tarybos nario delegavimo į Panevėžio teritorinės ligonių kasos stebėtojų tarybą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos sveikatos draudimo įstatymo 35 straipsnio 1 dalis nustato, kad „*Teritorinėje ligonių kasoje 4 metams sudaroma stebėtojų taryba. Stebėtojų taryba – kolegialus patariamasis organas. Į teritorinės ligonių kasos stebėtojų tarybą įeina Sveikatos apsaugos ministerijos atstovas, Valstybinės ligonių kasos atstovas ir po vieną į aptarnaujamą teritoriją įeinančių savivaldybių tarybų deleguotą atstovą – tarybos narį.“*. |
| 3. | Laukiami rezultatai | Panevėžio teritorinės ligonių kasos stebėtojų taryba prižiūrės, kaip sudaromos ir vykdomos teritorinės ligonių kasos ir asmens sveikatos priežiūros įstaigų, teritorinės ligonių kasos ir vaistinių sutartys, teiks siūlymus Valstybinės ligonių kasos direktoriui skirti ir atleisti teritorinės ligonių kasos direktorių, prižiūrės ir analizuos teritorinės ligonių kasos administracijos veiklą, finansinių išteklių naudojimą, nagrinės ir spręs kitus privalomojo sveikatos draudimo klausimus, priskirtus teritorinės ligonių kasos funkcijoms.Pripažinti netekusiais galios nebeaktualūs Rokiškio rajono savivaldybės tarybos sprendimai. |
| 4.  | Lėšų poreikis ir šaltiniai | Sprendimui įgyvendinti lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |